CELEX: 62019CN0268
Language: hu
Date: 2019-03-29 00:00:00
Title: C-268/19. sz. ügy: A Juzgado de Primera Instancia no 7 de Orense (Spanyolország) által 2019. március 29-én benyújtott előzetes döntéshozatal iránti kérelem — UP kontra Banco Pastor S. A. U.

15.7.2019   
            
            
               HU
            
            
               Az Európai Unió Hivatalos Lapja
            
            
               C 238/6
            
         
      A Juzgado de Primera Instancia no 7 de Orense (Spanyolország) által 2019. március 29-én benyújtott előzetes döntéshozatal iránti kérelem — UP kontra Banco Pastor S. A. U.
      (C-268/19. sz. ügy)
      (2019/C 238/08)
      Az eljárás nyelve: spanyol
      
         A kérdést előterjesztő bíróság
      
      Juzgado de Primera Instancia no 7 de Orense
      
         Az alapeljárás felei
      
      
         Felperes: UP
      
         Alperes: Banco Pastor S. A. U.
      
         Az előzetes döntéshozatalra előterjesztett kérdések
      
      
                  1)
               
               
                  Úgy kell-e értelmezni a kötelező erő megvonásának a 93/13 irányelv (1) 6. cikkének (1) bekezdése által előírt jogkövetkezményét, hogy az kizárja a fogyasztó és az eladó vagy szolgáltató között létrejött, tisztességtelen feltételt módosító megállapodás érvényességét olyan esetben, amelyben a) a szóban forgó módosító megállapodás létrejöttének időpontjában a tisztességtelen feltétel semmisségét nem állapították meg, érvénytelenségét nem ismerték el és a fogyasztót sem tájékoztatták arról, hogy a feltétel tisztességtelen jellege megállapításának lehet helye, és b) a szóban forgó módosító megállapodás nem egyezség jellegű? Ebben a helyzetben jelentőséggel bír-e a szóban forgó megállapodás érvényessége szempontjából, hogy a fogyasztó megtárgyalta a módosító megállapodás tartalmát?
               
            
                  2)
               
               
                  Úgy kell-e értelmezni a 93/13 irányelv 3. cikkének (1) bekezdését és 4. cikkét, hogy egy korábbi tisztességtelen feltételt módosító, a fogyasztó és az eladó vagy szolgáltató között létrejött megállapodásban foglalt kikötéssel szemben — ahhoz, hogy az átláthatónak minősüljön — megköveteli, hogy a módosító megállapodás létrejöttének időpontjában tájékoztassák a fogyasztót az eredeti feltétel tisztességtelen jellegéről, vagy adott esetben arról, hogy az említett tisztességtelen jelleg megállapítására lehetőség nyílik? Ezzel összefüggésben az a tény, hogy az új kikötést egyedileg megtárgyalták, minden esetben kizárja-e a feltétel tisztességtelen jellegének vizsgálatát?
               
            
         (1)  A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (HL 1993. L 95., 29. o.; magyar nyelvű különkiadás 15. fejezet, 2. kötet, 288. o.)